er der forskel på at søge på site:www.x.dk og så bare site:x.dk i google?
ja!
hvis du søger på for eksempel ”site:www.demib.dk” får du alle de websider, som søgemaskinerne har indekseret under dette domæne, samt eventuelle sub-subdomæner under dette. for eksempel: sub.www.demib.dk (hvis der altså fandtes et sådan).
hvis du derimod søger på ”site:demib.dk” får du alle sider, der er indekseret under demib.dk. herunder både www.demib.dk og for eksempel seo.demib.dk.
hvilken måde, du skal søge på, afhænger således helt af hvad det er, du gerne vil se. i ovenstående tilfælde er seo.demib.dk og www.demib.dk to helt forskellige sites. det første er min bogshop, og det andet er min danske blog. så derfor vil jeg i reglen gerne se indekseringen hver for sig for de to sites.